《雪后游华藏寺》
元代·郭翼

快雪时晴西日微，阴阴碧殿锁林扉。山中白云好留客，枝上野梅寒拂衣。

经床无风花自落，琼田如海鹤争飞。诸郎授简皆能赋，况复东林此会稀。

作者简介：（1305—1364）元昆山人，字羲仲，号东郭生，又号野翁。少从卫培学，工诗，尤精于《易》。以豪杰自负。尝献策张士诚，不用，归耕娄上。老得训导官，与时忤，偃蹇以终。有《雪履斋笔记》、《林外野言》。